**เอกสารสำหรับเผยแพร่**

**ผลงานที่เป็นผลการดำเนินงานที่ผ่านมา (โดยสรุป)**

**ชื่อผลงาน** การดำเนินคดีปกครอง คดีหมายเลขดำที่ บ.51/2559 คดีหมายเลขแดงที่ บ.32/2561

**ระยะเวลาที่ดำเนินการ** 6 มิถุนายน 2559 - 31 สิงหาคม 2561

**ความรู้ทางวิชาการหรือแนวความคิดที่ใช้ในการดำเนินการ**

- พระราชบัญญัติวิธีปฏิบัติราชการทางปกครอง พ.ศ. 2539

- พระราชบัญญัติจัดตั้งศาลปกครองและวิธีพิจารณาคดีปกครอง พ.ศ. 2542

- พระราชบัญญัติระเบียบข้าราชการครูและบุคลากรทางการศึกษา พ.ศ. 2547

- กฎ ก.พ.ฉบับที่ 18 (พ.ศ. 2550) ออกตามความในพระราชบัญญัติระเบียบข้าราชการพลเรือน พ.ศ. 2535

- คำสั่งหัวหน้าคณะรักษาความสงบแห่งชาติที่ 19/2560

- แนวคำพิพากษาของศาลปกครองสูงสุด ,แนวคำวินิจฉัยของสำนักงานกฤษฎีกา

**สรุปสาระและขั้นตอนการดำเนินการ**

 คดีปกครองของศาลปกครองพิษณุโลก คดีหมายเลขดำที่ บ.51/2559 ระหว่างนายช. ผู้ฟ้องคดี สำนักงานปลัดกระทรวง กระทรวงศึกษาธิการ ผู้ถูกฟ้องคดีที่ 1 คณะกรรมการศึกษาธิการจังหวัดอุตรดิตถ์ ผู้ถูกฟ้องคดีที่ 2 สำนักงานเขตพื้นที่การศึกษาประถมศึกษาอุตรดิตถ์ เขต 1 ผู้ถูกฟ้องคดีที่ 3 ผู้ฟ้องคดีฟ้องว่า มติของคณะกรรมการศึกษาธิการจังหวัดอุตรดิตถ์ ที่ให้ยกอุทธรณ์ของผู้ฟ้องคดีไม่ชอบด้วยกฎหมาย เป็นการกระทำละเมิดต่อผู้ฟ้องคดี ขอให้ชดใช้ค่าเสียหายให้แก่ผู้ฟ้องคดี

 สำนักงานเขตพื้นที่การศึกษาประถมศึกษาอุตรดิตถ์ เขต 1 เมื่อได้รับหมายศาลให้ทำคำให้การ แก้คำฟ้อง ผู้เสนอผลงานได้รับให้เป็นเจ้าของคดี เนื่องจากเป็นผู้วิเคราะห์เสนองานในครั้งที่ศาลปกครองสูงสุดพิพากษาให้รับคำอุทธรณ์คำสั่งลงโทษของผู้ถูกฟ้องคดี โดยขั้นตอนแรกจะต้องนับอายุความวันกำหนด ส่งคำให้การ เพื่อจะได้วางแผนดำเนินการให้ทันต่อระยะเวลาที่ศาลกำหนด ต่อมา ต้องให้คณะกรรมการศึกษาธิการจังหวัดอุตรดิตถ์ ผู้ถูกฟ้องคดีที่ 2 มอบอำนาจในการดำเนินคดีและแก้ต่างคดีปกครองแทนคณะกรรมการศึกษาธิการจังหวัดอุตรดิตถ์ เพื่อความสะดวกและรวดเร็วในการดำเนินการ เนื่องจาก การประชุมของคณะกรรมการศึกษาธิการจังหวัดอุตรดิตถ์จะประชุมเดือนละครั้ง จะไม่ทันกำหนดเวลาที่ ศาลกำหนดในการดำเนินคดีในแต่ละครั้ง และทางคณะกรรมการศึกษาธิการจังหวัดอุตรดิตถ์ มีมติมอบอำนาจให้ศึกษาธิการจังหวัดอุตรดิตถ์ ในฐานะกรรมการและเลขานุการคณะกรรมการศึกษาธิการจังหวัดอุตรดิตถ์ หรือผู้อำนวยการสำนักงานเขตพื้นที่การศึกษาที่เกี่ยวข้องกับคดีนั้น เป็นผู้มีอำนาจลงลายมือชื่อแทนคณะกรรมการศึกษาธิการจังหวัดอุตรดิตถ์ ในการดำเนินคดีและแก้ต่างคดีปกครองแทนคณะกรรมการศึกษาธิการจังหวัดอุตรดิตถ์ และให้มีอำนาจพิจารณามอบอำนาจช่วงต่อไปได้

 เมื่อทางผู้ถูกฟ้องคดีที่ 2 มอบอำนาจให้แล้วนั้น ผู้เสนอผลงานต้องนำคำฟ้องมาวิเคราะห์ เพื่อตอบให้ครอบคลุมทุกประเด็นคำฟ้อง เนื่องจากผู้ฟ้องคดีไม่ได้เขียนคำฟ้องในลักษณะเป็นประเด็น แต่เขียนรวมๆ และบางเรื่องก็ซ้ำไปซ้ำมา ซึ่งเป็นการจับประเด็นที่ยากพอสมควร เพื่อให้การทำคำให้การได้ครบ และ

จะต้องหาเอกสารอ้างอิงหรือข้อกฎหมายประกอบในเรื่องที่วิเคราะห์ อีกทั้ง จะต้องส่งสรุปข้อเท็จจริงและ

/ เอกสาร….

-2-

เอกสารประกอบ ตั้งแต่เริ่มต้นจนถึงปัจจุบัน รวมทั้งการดำเนินการที่เกี่ยวข้องผู้ฟ้องคดีทั้งหมด ตามลำดับเหตุการณ์ และเหตุผลในการคัดค้านประเด็นตามคำฟ้องของผู้ฟ้องคดี และสำเนาคำให้การ ให้สำนักงานปลัดกระทรวง กระทรวงศึกษาธิการ ผู้ถูกฟ้องคดีที่ 1 เพื่อสำนักงานปลัดกระทรวงฯ จะต้องส่งเรื่องให้อัยการปกครองจังหวัดพิษณุโลก ทำคำให้การในส่วนของผู้ถูกฟ้องคดีที่ 1

 ซึ่งในคดีดังกล่าวนั้น ผู้เสนอผลงาน เป็นผู้วิเคราะห์เรื่อง ในครั้งที่ นายช. อุทธรณ์คำสั่งลงโทษ โดยความเป็นมา ดังนี้ ปี พ.ศ. 2551 นายช. ถูกสั่งลงโทษทางวินัยลดขั้นเงินเดือน 1 ขั้น นายช. อุทธรณ์คำสั่งลงโทษ แต่ทาง อ.ก.ค.ศ.เขตพื้นที่การศึกษาอุตรดิตถ์ เขต 1 ไม่รับคำอุทธรณ์ เนื่องจาก ผู้อุทธรณ์ไม่ลงลายมือชื่อ นายช. จึงนำเรื่องฟ้องศาลปกครองเชียงใหม่ที่ไม่รับคำอุทธรณ์ ในปี พ.ศ. 2559 ศาลปกครองสูงสุดพิพากษาให้รับคำอุทธรณ์ สำนักงานเขตพื้นที่การศึกษาประถมศึกษาอุตรดิตถ์ เขต 1 จึงต้องนำคำอุทธรณ์ ครั้งเมื่อนายช. ได้อุทธรณ์คำสั่งลงโทษไว้นั้น มาวิเคราะห์แต่ละประเด็น พร้อมกับสำนวนการสอบสวน เพื่อนำเสนอคณะกรรมการศึกษาธิการจังหวัดอุตรดิตถ์พิจารณา ซึ่งในช่วงระยะเวลานั้น มีการปฏิรูปการศึกษาในภูมิภาคของกระทรวงศึกษาธิการ มีการจัดตั้งคณะกรรมการศึกษาธิการจังหวัดเกิดขึ้นจากคำสั่งหัวหน้า คณะรักษาความสงบแห่งชาติ คำสั่งมีการเปลี่ยนแปลงหลายครั้ง และคำสั่งต่าง ๆ ที่ปรากฏยังคงคลุมเครือ ยังต้องตีความในหลายประเด็น ซึ่งในการทำงานช่วงนั้น ยังไม่มีบุคลากรของสำนักงานศึกษาธิการจังหวัดอุตรดิตถ์ จึงต้องให้สำนักงานเขตพื้นที่การศึกษาประถมศึกษาอุตรดิตถ์ เขต 1 ทำหน้าที่เป็นเลขานุการคณะกรรมการศึกษาจังหวัดอุตรดิตถ์ ดังนั้น ผู้เสนอผลงานจะต้องรายงานวิเคราะห์คำอุทธรณ์ของ นายโชคชัยฯ แต่ละประเด็นพร้อมกับสำนวนการสอบสวน ต่อคณะกรรมการศึกษาธิการจังหวัดอุตรดิตถ์ เพื่อพิจารณา ยกอุทธรณ์ โดยการทำงานมีความยุ่งยาก ซับซ้อน เนื่องจากคณะกรรมการศึกษาธิการจังหวัด ยังไม่เข้าใจข้อกฎหมายในหลาย ๆ ประเด็น เพราะพระราชบัญญัติข้าราชการครูและบุคลากรทางการศึกษา พ.ศ. 2547 เป็นกฎหมายเฉพาะ และคณะกรรมการฯ มาจากหลายส่วนราชการ อีกทั้ง เป็นคดีวินัยคดีแรกของคณะกรรมการฯ ผู้เสนอผลงานต้องชี้แจงและตอบข้อซักถามในหลาย ๆ ประเด็น และนำวาระเข้าที่ประชุมหลายครั้ง ทางคณะกรรมการศึกษาธิการจังหวัดอุตรดิตถ์ จึงมีมติยกอุทธรณ์ เมื่อมีมติยกอุทธรณ์ จึงแจ้งให้นายช. ซึ่งเป็นผู้อุทธรณ์ทราบ นายช. ไม่เห็นด้วยกับมติยกอุทธรณ์ จึงฟ้องศาลปกครองพิษณุโลก เป็นคดีดังกล่าวขึ้น

 ในส่วนของเรื่องศาลปกครอง เมื่อส่งให้สำนักปลัดกระทรวงฯ เรียบร้อยแล้ว ผู้เสนอผลงานจะต้องส่งคำให้การพร้อมเอกสารประกอบ ในฐานะผู้ถูกฟ้องคดีที่ 3 และได้รับมอบอำนาจจากผู้ฟ้องคดีที่ 2 ส่งไปศาลปกครองพิษณุโลก และสำนักงานคณะกรรมการศึกษาขั้นพื้นฐานในฐานะผู้บังคับบัญชา ต่อมา ได้รับคำสั่ง

เรียกให้ทำคำให้การเพิ่มเติม เนื่องจากผู้ฟ้องคดียื่นคำคัดค้านคำให้การ ผู้เสนอผลงานได้วิเคราะห์คำคัดค้านดังกล่าว และจัดทำคำให้การเพิ่มเติมไปยังศาลปกครองพิษณุโลกอีกครั้งหนึ่ง จากนั้น ผู้ฟ้องคดีทำคำคัดค้านคำให้การเพิ่มเติม หมายศาลแจ้งเพียงว่า ศาลรับไว้เป็นคำชี้แจง ไม่ต้องทำคำให้การเพิ่มอีก ต่อจากนั้น ศาลปกครองแจ้งวันสิ้นสุดการแสวงหาข้อเท็จจริง และศาลจะดำเนินการพิจารณาคดีดังกล่าว

/ เมื่อวันที่...

-3-

 เมื่อวันที่ 31 สิงหาคม 2561 ศาลปกครองพิษณุโลก ได้มีหมายแจ้งคำพิพากษาคดีหมายเลขดำที่ บ.51/2559 คดีหมายเลขแดงที่ บ.32 /2561 มีข้อความว่า ด้วยคดีนี้ ศาลปกครองพิษณุโลกมีคำพิพากษา ยกฟ้อง เมื่อผู้เสนอผลงานอ่านคำพิพากษาดังกล่าว พบว่า ศาลปกครองพิษณุโลก และผู้ถูกฟ้องคดีที่ 1 (สำนักปลัดกระทรวง กระทรวงศึกษาธิการ) มีความเห็นดังที่ผู้เสนอผลงานชี้แจงโดยไม่มีความเห็นแย้ง ในคดีดังกล่าว

**ผู้ร่วมดำเนินการ (ถ้ามี)**

 ไม่มี

**ส่วนของงานที่ผู้เสนอเป็นผู้ปฏิบัติ (ระบุรายละเอียดของผลงานพร้อมทั้งสัดส่วนของผลงาน)**

 ผู้เสนอผลงานดำเนินงานทั้งหมดในคดีดังกล่าว

**ผลสำเร็จของงาน (เชิงปริมาณ/เชิงคุณภาพ)**

 เป็นผลสำเร็จเชิงคุณภาพ ผู้เสนอผลงานได้เสนอความเห็นต่อผู้บังคับบัญชา และผู้มีอำนาจพิจารณาตามลำดับพิจารณาแล้ว เห็นชอบ ประกอบกับ มีความเห็นสอดคล้องกับศาลปกครองพิษณุโลก ย่อมแสดงให้เห็นว่า ได้ดำเนินการถูกต้อง เหมาะสม และเป็นธรรมแล้ว

**การนำไปใช้ประโยชน์**

 - เพื่อรักษาชื่อเสียงของทางราชการ และความเชื่อมั่นของประชาชนต่อราชการ กล่าวคือ หน่วยงานทางราชการจะดำเนินตามข้อกฎหมายที่กำหนด ไม่เลือกปฏิบัติ หรือกระทำการเอื้อประโยชน์ แก่พวกพ้อง

 - เพื่อสามารถนำไปใช้เป็นกรณีตัวอย่าง และเป็นแนวทางการพิจารณาในกรณีที่เกิดขึ้น ลักษณะเดียวกัน

**ความยุ่งยากในการดำเนินการ/ปัญหา/อุปสรรค**

 ผู้เสนอผลงานในฐานะผู้ทำคำให้การและดำเนินการในส่วนที่เกี่ยวข้องกับศาลปกครองพิษณุโลกทั้งหมดในคดีดังกล่าว จะต้องสรุปและวิเคราะห์คำฟ้องทุกประเด็นปัญหา จำต้องอ่านทุกข้อความ อย่างรอบคอบ และต้องตอบให้ครบทุกประเด็น หากหลุดประเด็นใด อาจจะทำให้เสียหายได้ และต้องศึกษาข้อกฎหมายที่เกี่ยวข้อง ประกอบกับคดีนี้เป็นคดีแรกที่คณะกรรมการศึกษาธิการจังหวัดอุตรดิตถ์ถูกฟ้อง ดังนั้น จึงต้องให้คณะกรรมการฯ มอบอำนาจให้เขตพื้นที่/ศึกษาธิการจังหวัดดำเนินการเป็นหลักการไว้ในรายงาน การประชุม พร้อมทั้ง จะต้องเร่งทำคำให้การเพื่อส่งสรุปข้อเท็จจริงเอกสารประกอบ และเหตุผลในการคัดค้านประเด็นตามคำฟ้องของผู้ฟ้องคดี และสำเนาคำให้การให้สำนักงานปลัดกระทรวง กระทรวงศึกษาธิการ ผู้ถูกฟ้องคดีที่ 1 เพื่อจักส่งให้อัยการปกครองดำเนินการในส่วนของผู้ถูกฟ้องคดีที่ 1

 ขอรับรองว่า ผลงานดังกล่าวข้างต้นเป็นความจริงทุกประการ

 (ลงชื่อ) แสงเดือน พรพานิช

 (นางแสงเดือน พรพานิช) ผู้เสนอผลงาน

 16 / พฤศจิกายน / 2563